Twiede Devisie (Nederlands voetbal)

De Twiede Devisie is 'n Nederlandse voetbalcompetitie. 't Is 't daarde niveau vaan de Nederlandse voetbalpiramide, oonder de Ierste Devisie en bove de Daarde Devisie. D'n opzat is semiprofessioneel; de competitie is (feitelek same mèt de Daarde en Veerde Devisie) bedoeld es brögk tössen 't profvoetbal en 't amateurvoetbal.

Historie
De Twiede Devisie woort oersprunkelek in 1956 ingestèld mèt de umerming vaan 't betaold voetbal door de KNVB. 't Gaof toen twie aofdeilinge, 'n Twiede Devisie A en 'n Twiede Devisie B. In de praktijk waore dit veural semi-professioneel clubs; vaan wat ze hun speulers oetbetaolde kós me neet leve. In 1966 woort dit trökgebrach tot ein inkel aofdeiling (in de sezoene 1960/61 en 1961/62 waor dat ouch al zoe), in 1971 woort de Twiede Devisie gans aofgesjaf. Lèste kampioen waore De Volewijckers.

Um doorstruiming tösse amateur- en profvoetbal weer meugelek te make woort in 2010 de Topklasse opgeriech. De kampioen vaan dit niveau kós es 'r wouw promovere nao de Ierste Devisie, te koste vaan de lieg geklasseerde club dao-oet. In de praktijk wouwe de Topklasseclubs dit gaaroet neet; de eise die de KNVB stèlde aon de accommodatie en de bedriefsveuring laoge wied vaan wat me es amateurclub (zelfs in 't al vrij professioneel topsegmint) gewoen waor. Daorum besloot me per 2016 de Twiede Devisie obbenuits op te riechte. Dao-in kóste diverse Topklasseclubs en belofteteams instruime; vaan de res vaan de Topklasse maakde me de Daarde Devisie.

Oondaanks alle gooj bedoelinge is 't nog ummer neet meugelek veur nao de Ierste Devisie te promovere. Wel zien de licentie-eise in de Twiede Devisie de lèste jaore get opgeveurd. E belaankriek bezwoer is voor sommege clubs 't mote speule op zondag; väöl orthodox-prottestantse clubs verbeeje dat expliciet in hun statute.

Kampioene
 Sezoen Devisie Club 1956/1957  A  VV Leeuwarden B  RBC 1957/1958  A  ZFC B  Heracles Almelo 1958/1959  A  SC 't Gooi B  Go Ahead 1959/1960  A  EDO B  Be Quick 1887 1960/1961  A  HFC Haarlem Ein competitie 1961/1962  A  Velox Ein competitie 1962/1963  A  VSV B  HFC Haarlem 1963/1964  A  Alkmaar '54 B  N.E.C. 1964/1965  A  SC Cambuur B  D.F.C. 1965/1966  A  Vitesse B  FC Den Bosch Sezoen Club 1966/1967  HFC Haarlem 1967/1968  WVV Wageningen 1968/1969  De Graafschap 1969/1970  SC Heerenveen 1970/1971  De Volewijckers Tösse 1971 en 2016 gaof 't gein Twiede Devisie 2016/2017  Joonk AZ 2017/2018  VV Katwijk 2018/2019  Go Ahead Eagles 2019/2020  geine kampioen 2020/2021 2021/2022  VV Katwijk

Opmerking: in 2020 en 2021 woort de competitie aofgebore resp. gaaroet neet gespäöld door de COVID-19-pandemie.

Opzat
De Twiede Devisie umvat 18 teams, boe-oonder ouch belofteteams vaan groeter clubs. In 't sezoen 2022/23 zien dat 'rs twie. Die speule in 34 speulrundes allemaol twie kier tegenein, eine kier oet, eine kier toes.

Me kin op dit memint (2023) neet oet de Twiede Devisie promovere (zuug bove). Bedoeling is tot dat later wel geit kinne. Wel weurt de winner vaan de competitie amateurkampioen vaan Nederland. Daobij plaotse de ierste veer teams - aofgezeen daan vaan belofteteams - ziech zoonder veurrundes veur de KNVB-beker vaan volgend jaor. Die veer clubs struime daan tegeliek mèt de blofclubs in de beker in. Degradatie oet de Twiede Devisie is wel meugelek: ein club degradeert direk, drei aander clubs speule naocompetitie. Ouch de belofteteams kinne degradere. Oet de Daarde Devisie romovere minstens twie clubs; dat beteikent tot 'n club die moot speule um in de Twiede Devisie te blieve nog vrij väöl risico op degradatie löp.

De Twiede Devisie is gooddeils gerecruteerd oet d'n top vaan 't amateurvoetbal, dus ouch oet de zaoterdagamateurs. Väöl zaoterdagamateurclubs zien vaan (orthodox-)protestantse signatuur en wèlle liever neet op de zondag voetballe. Um dit probleem (deils) op te losse kinne teams in de Twiede Devisie 'ne väörkäörsdaag aongeve; zoe hove ze in eder geval zoelaank ze neet promovere nog neet op de zondag te speule.

Clubs
In 't aonkoumend sezoen (2016/17) speule de volgende clubs in de Twiede Devisie:

 Club  Plaots  Opgeriech  Stadion/Complex  Capaciteit  AFC  Amsterdam  1895  Goed Genoeg  2.000  Excelsior Maassluis  Maassluis  1918  Lavendelstraat  5.000  HHC Hardenberg  Hardenberg  1954  De Boshoek  4.500  V.V. IJsselmeervogels  Spakenburg  1932  Sportpark De Westmaat  8.200 VV Katwijk  Katwijk  1939  De Krom  6.000  Keuninkleke HFC  Haarlem  1879  Spanjaardslaan  1.500  SV Kozakken Boys  Werkendam  1932  De Zwaaier  5.000 FC Lisse  Lisse  1981  Sportpark Ter Specke  7.000 VV Noordwijk  Noordwijk  1933  Sportpark Duinwetering  6.100 OFC  Oostzaan  1932  Sportpark OFC  1.500 Quick Boys  Katwijk  1920  Sportpark Nieuw Zuid  8.100 SSV Scheveningen  D'n Haag  1919  Sportpark Houtrust  3.500 SV Spakenburg  Spakenburg  1931  De Westmaat  8.000  Joonk Sparta  Rotterdam/Maassluis  1888  Sportpark Dijkpolder  5.000 TEC VV  Tiel  1924  De Lok  2.500  SV De Treffers  Groesbeek  1919  Sportpark Zuid  5.000 Joonk Volendam  Volendam  1977  Kras Stadion  7.384 

Opmerkinge
 't Hoofstadion vaan AZ steit in Alkmaar, meh 't trainingscomplex is in Wijdewormer. Evezoe: FC Twente heet zie stadion in 'n aander plaots (nl. Enschede) es 't complex boe 't belofteteam späölt.
 Sportcomplexe höbbe soms mie plaotse es de wienege die hei zien aongegeve. Zoe heet 't trainingscentrum vaan FC Twente gein tribune, meh wel staonplaotse aon de kant.

Gein vaan dees clubs heet ieder aon de aw Twiede Devisie mètgedoon. Limbörgse clubs kint de competitie neet; EVV oet Ech kaom in 2016 neet wijer es de èlfde plaots in de Topklasse zondag en bleef zoedoende in de Daarde Devisie.

Categorie:Voetbal in Nederlandj